**Florence-Susanne**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ochi albaştri de cicoare,

cu guriţa ca un mac,

Părul galben cum e grâul,

când de soare-i scăldat.

Faţa-i e un zâmbet toată,

din zori când s-a deşteptat

Și un gângurit şăgalnic

dă în râset minunat.

A plecat să cerceteze lumea

pe la nouă luni,

Cu bunica împreună

şi avea prieteni buni.

Câteva cuvinte-ngână,

apa, mama, tata, papa

Şi-n rochiţele la modă

îşi dădea amicii gata.

Ţup şi Hop, doi iepuraşi,

o-ndrăgiră chiar de mică,

Apoi când a mers la şcoală

şi-a luat şi o pisică.

Musette era jucăuşă

şi nu-şi dorea o păpuşă,

Dimpotrivă, se juca

cu stăpâna sa.

Trei păpuşi, care de care

mai frumoase-n felul lor,

Tot făceau parada

modei răspândite pe covor.

A crescut frumoasa fată,

fără griji fără nevoi,

Mai întâi o fermieră,

castelană mai apoi.

A fost o vedetă-n şcoală,

prima la învăţătură,

Talentată şi cochetă

făcând un sport pe măsură.

Sărituri de pe platformă

uneori şi trambulină

I-au adus medalii care,

tricolorul îl anină.

Iat-o pe adolescentă,

când liceul îl termină,

Îmbinând muzica, dansul

şi iubirea ce-o animă.

A muncit, a studiat,

greu a fost, dar a-nvăţat

Că viaţa este frumoasă

când eşti fericit acasă.